CELEX: 62010CN0576
Language: sl
Date: 2010-12-09 00:00:00
Title: Zadeva C-576/10: Tožba, vložena 9. decembra 2010 – Evropska komisija proti Kraljevini Nizozemski

19.2.2011   
            
            
               SL
            
            
               Uradni list Evropske unije
            
            
               C 55/19
            
         Tožba, vložena 9. decembra 2010 – Evropska komisija proti Kraljevini Nizozemski
   (Zadeva C-576/10)
   2011/C 55/34
   Jezik postopka: nizozemščina
   
      Stranki
   
   
      Tožeča stranka: Evropska komisija (zastopnika: M. van Beek in C. Zadra, zastopnika)
   
      Tožena stranka: Kraljevina Nizozemska
   
      Predloga tožeče stranke
   
   Tožeča stranka predlaga, naj Sodišče:
   
               —
            
            
               ugotovi, da Kraljevina Nizozemska zaradi kršitve prava Evropske unije o javnih naročilih, zlasti kršitve Direktive 2004/18/ES (1) v zvezi s koncesijsko pogodbo za gradnjo, ki jo je dodelila občina Eindhoven, ni izpolnila obveznosti iz člena 2 in naslova III Direktive 2004/18/ES;
            
         
               —
            
            
               Kraljevini Nizozemski naloži plačilo stroškov postopka.
            
         
      Tožbeni razlogi in bistvene trditve
   
   Komisija meni, da je pogodba o sodelovanju, ki jo je 11. junija 2007 sklenila občina Eindhoven z družbo Hurks Bouw en Vastgoed B.V., koncesijska pogodba za gradnjo v smislu člena 1(3) Direktive 2004/18/ES.
   Ker okvirna vrednost koncesijske pogodbe za gradnjo presega prag, ki se uporabi, bi jo bilo treba dodeliti v skladu z Direktivo 2004/18/ES, zlasti pa v skladu s členom 2 in njenim naslovom III. Dalje bi bilo treba javno naročilo gradenj, dodeljeno družbi Hurks Bouw en Vastgoed B.V., katerega okvirna vrednost je višja od praga, ki se uporabi, objaviti v skladu s členi od 63 do 65 Direktive 2004118/ES.
   Na podlagi tega, da občina Eindhoven pri dodelitvi obravnavane koncesijske pogodbe za gradnje družbi Hurks Bouw en Vastgoed B.V. ni uporabila Direktive 2004/18/ES, zlasti ne člena 2 in njenega naslova III, Komisija sklepa, da gre za kršitev Direktive.
   Glede na to Komisija ugotavlja, da Kraljevina Nizozemska v zvezi s koncesijsko pogodbo za gradnje, ki jo je dodelila občina Eindhoven, ni izpolnila obveznosti na podlagi prava Evropske unije o javnih naročilih, zlasti ne iz člena 2 in naslova III Direktive 2004/18/ES.
   
      (1)  Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL L 134, str. 114).